钦定古今图书集成/理学汇编/学行典/第213卷 > 杨鹏
## 钦定古今图书集成/理学汇编/学行典/第213卷 > 杨鹏

按《青州府志》：“杨鹏，沂水廪生。母亡，哀毁骨立，守墓致
甘霖之祥。邑侯奖其门。及父亡，筑室于墓，作思亲二
图，朝夕号哭，病卧不能起者数月。师恐其灭性，至其
庐慰解之，再至，始舁而归。倚庐茹蔬，无异在墓时。三
年未尝见齿，足不窥户，人事一切谢绝，作《思亲》二图
奉之。岁时哀慕，有感则大恸陨绝，行路为之洒涕。”